ዝፈልጦ ነገር ኣይነበሮን። ግን ከ፡ ዓሶ ንኻልኣይ ግዘ ናብ ጓዳ ስድርኡ ኣትያ ሓደ ኣባል ስድርኡ ክትምንዝዖ ክጽበ ኣይደለየን። ቶርፖት ኣብ ዩኒቨርሲቲ ዲላ ዩኒቨርስቲ ምስ ኣተወ፡ ፍልጠት ብዝረኸበ ቑጽሪ ብቴክኖሎጂ ዝተሓገዘ መከላኸሊ ሕማም ዓሶ ክበላሐተሉ ከም ዘለዎ ምሕሳብ ከም ዝጀመረ ይዛረብ። ሁዋዌ ናብቲ ዩኒቨርሲቲ መጺኡ ንተምሃሮ ናይ ሓደ ወርሒ ስልጠና ሂቡ ነይሩ። ካብ ኣካዳሚ ሁዋዌ ስልጠና ምስ ወሰደ፡ ዝረኸቦ ፍልጠት ንምምዛን ፈተና ወሲዱ። ኣይከበዶን፤ ሓሊፉ። ንሳቶም ድማ ናብ ኣዲስ ኣበባ ወሲዶምዎ። ኣብ ኣዲስ ኣበባ ምስ ካልኦት ሰባት ተወዳዲሩ፤ ሐዚ'ውን ተዓዊቱ። ሽዑ ናብ ቻይና ክገይሽ ጉዕዞ ተዳልዩሉ፤ ሁዋዌ ናብ ዝነቆጠሉ ከተማ ሼንዘን ብምኻድ፡ ኣብቲ ትካል ዓበይቲ ቴክኖሎጂ ክርኢ ኽኢሉ። በዚ ዕድመ ዝመጽኡ ብዙሓት ኣፍሪቃውያን ነይሮም። እታ ከተማ ከመይ ብኔትዎርክ ዝተኣሳሰረት'ያ ዝብል ዝተዓዘበ እዚ መንእሰይ፡ ልቡ ዝሃስቦ 'ዓሶ ምክልኻል' ደረት ክትሕዝ ወሲኑ። ንጣንጡ ዝቐትል ፈንገስ ካብ ሳሬት ተጫጪሑ ዋንኡ ኣብ ዝሞተትሉ ፅርግያ ን80 መዓልቲ ዝተፀበየ ከልቢ ካብ ቻይና ምስ ተመለሰ፡ ብዛዕባ 'ኣይኮግ ላብስ' ሰሚዑ። ኣካያዲ ስራሕን መስራትን ኣይኮግ ላብስ ኣቶ ጌትነት ኣሰፋ፡ ከም ዝብሎ እቲ ትካል ቴክኖሎጂ 'ኣርቴፊሻል ኢንተለጀንስ' ኣብ ኢትዮጵያን ካልኦት ሃገራት ኣፍሪቃን ንምስፍፋሕ ዝሰርሕ ምኻኑ ገሊጹ። ቶርፖት ዝተሳተፈሉ ውድድር ድማ አይኮግ ሶልቭ አይቲ (i Cog Solve IT) ዝተብሃለ ኮይኑ፡ ናይ ቁልዕነት ሕልሙ ንከዐውት መገዲ ዝኸፈተሉ'ዩ። ምህዞን ቴክኖሎጅን ምንጪ ስእሊ, Toorpoot ቶርፖት፡ ሕልሙ ንምዕዋት ቴክኖሎጂ የማናይ ኢዱ ገይሩ ስርሑ ጀሚሩ። እቲ ምህዝኡ ድማ፡ 'ቶር ማላሪያ ዲቴክቲንግ ዲቫይስ' ክብል ሰይሙዎ። "እዚ ቴክኖሎጂ ካብ ምንኽኻእ ደም ዝረሓቐ'ዩ" ይብል። ናይቲ ሕሙም ኢድ 'ስካን' ብምግባር ጥራሕ ብሕማም ዓሶ ተጠቒዑ ድዩ ኣይተጠቕዐን ዝብል ምፍላጥ ዘኽእል መሳርሒ'ዩ። ከመይ?
